Poštovani,

Sljedeći je tjedan školsko natjecanje smotre LiDraNo. Prije nego što počnete slati zapisnike, radove, dokumente s podatcima i tablice, još jednom pozorno pročitajte pravila na stranicama AZOO.

Skrenuo bih vam pozornost na sljedeće:

**1.**       Nakon provedbe školske razine smotre, predsjednik školskoga povjerenstva dužan je osigurati: označavanje svih sudionika sljedeće razine smotre u aplikaciji natjecanja.azoo.hr – najkasnije **do 27. siječnja 2024.**

**2.**       Za općinsku razinu se šalje:

         zapisnik (na jednom dokumentu pišete za sve kategorije) – zapisnik sadrži nadnevak natjecanja, imena članova povjerenstava, imena učenika koji su sudjelovali u natjecanju

         tekstove (za kategorije novinarsko i literarno stvaralaštvo)

         dokument s podacima (za novinarski i literarni rad)

         agencijsku tablicu (Excel)

**3.**       U uputama stoji: **Literarni rad** koji se šalje mora biti imenovan na sljedeći način:

broj županije (01 do 21)\_OŠ ili SŠ\_NASLOV RADA (VELIKIM slovima)\_zaporka učenika (riječ od 5 slova malim slovima i 5 znamenki), npr. **21\_SŠ\_GRAD\_ljubav68325**

Kako bi bilo pregledno koji se dokument na što odnosi i na neki način ih međusobno povezati, ostale dokumente trebaju biti naslovljeni na sljedeći način:

         203\_PODATCI\_21\_SŠ\_GRAD\_ljubav68325

         ZAPISNIK\_NAZIV ŠKOLE\_LIDRANO\_2024

         NAZIV ŠKOLE\_ LIDRANO\_2024 (Excel)

**4.**       U uputama stoji: **Samostalni novinarski rad** koji se šalje mora biti imenovan, npr.

01. OŠ – Živim život – život12345 (broj županije, osnovna škola OŠ ili srednja škola SŠ – naslov rada – zaporka učenika).

Dokument s podatcima treba biti naslovljen na sljedeći način:

         204 – PODATCI – 21. SŠ – Živim život – život12345

**5.**       **NOVO! U uputama stoji: Mentor učenika treba u podnožju svake stranice** učeničkoga rada napisati zaporku i razred koji učenik pohađa, primjerice ljubav12345.

Znači taj podatak ne pišete kao prošlih godina na vrhu stranice ili prije početka teksta ili nakon završetka teksta**, već u podnožju (u tzv. footnote).**

**6.**       Zapisnik, dokumenti s podatcima, radove i tablicu stavite u jedan folder i u zipu pošaljite na mail: lidrano@3gimnazija.hr

U predmetu maila napišite: **NAZIV ŠKOLE\_LIDRANO\_2024.**

**U privitku su šprance za dokumente s podatcima za literarne i novinarske radove i zapisnik.**